**apstiprinĀts**
 Sabiedrības ar ierobežotu atbildību ”Daugavpils ūdens”

Iepirkumu komisijas
2023. gada 27. aprīļa sēdē,

Iepirkuma procedūras protokols Nr.1

NOLIKUMa projekts

ATKLĀTAM KONKURSAM
virs ES līmeņa

**„Elektroenerģijas iegāde”**

Identifikācijas numurs DŪ 2023/22

**I. Vispārīgā informācija**

1. Atklāta konkursa identifikācijas numurs: DŪ 2023/22.
2. Iepirkuma procedūra – Atklāts konkurss virs ES līmeņa.
3. Pasūtītāja nosaukums, adrese un rekvizīti:

|  |  |
| --- | --- |
| **Pasūtītāja nosaukums** | **Sabiedrība ar ierobežotu atbildību “Daugavpils ūdens”** |
| PVN maksātāja reģistrācijas numurs | 41503002432 |
| Juridiskā adrese | Ūdensvada iela 3, Daugavpils, LV-5401 |
| Tālrunis | +371 654 44565 |
| Elektroniskā pasta adrese | kontakti@daugavpils.udens.lv |
| Kontaktpunkts | Sabiedrības ar ierobežotu atbildību “Daugavpils ūdens” Iepirkumu komisija |
| Kontaktpersona par iepirkuma norisi | juridiskās nodaļas vecākā iepirkumu speciāliste Daina Dzalbe  |
| Tālruņa Nr. | +371 29993927 |
| e-pasta adrese | iepirkumu.komisija@daugavpils.udens.lv |
| Darba laiks | PiektdienaOtrdienaTrešdienaCeturtdienaPiektdiena | 08.00 – 12.00, 12.30 – 16.30 |

**II. Iepirkuma priekšmeta apraksts, apjoms un daļas**

1. Iepirkuma priekšmets: **Elektroenerģijas iegāde sabiedrībai ar ierobežotu atbildību “Daugavpils ūdens”**. Iepirkuma priekšmets neietver elektroenerģijas sadali un pārvadi.
2. Iepirkuma nomenklatūra: CPV kods 09310000-5 elektrība.
3. Konkurss nav sadalīts daļās.
4. Iepirkuma priekšmeta apjoms un apraksts noteikts iepirkuma Nolikumam pievienotajā tehniskajā specifikācijā (2.pielikums).
5. Elektroenerģijas tirdzniecības līguma projekts noteikts Nolikuma 4.pielikumā.

**III. Iepirkuma līguma izpildes laiks, vieta un svarīgākie nosacījumi**

1. Iepirkuma līguma izpildes laiku, vietu un svarīgākos nosacījumus paredz tehniskā specifikācija (2.pielikums) un iepirkuma līguma projekts (4.pielikums).
2. Līguma darbības termiņš – līdz saistību pilnīgai izpildei. Elektroenerģijas pārdošanas pakalpojuma sniegšanas periods **12 (divpadsmit)** mēneši.
3. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Sabiedrisko pakalpojumu sniedzēju iepirkumu likuma (turpmāk – SPSIL) 72.pantā noteiktajā kārtībā iesniegts iesniegums par iepirkuma procedūras pārkāpumiem. Līgums tiks slēgts pēc kapitāldaļu turētāja atļaujas saņemšanas.

**IV. Piedāvājumu iesniegšanas un atvēršanas vieta, datums un laiks**

1. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājas lapā.
2. **Saskaņā ar SPSIL 44.panta pirmo daļu, piedāvājumi konkursā ir iesniedzami tikai elektroniski, Valsts reģionālās attīstības aģentūras mājaslapas Elektronisko iepirkumu sistēmas e-konkursu apakšsistēmā[[1]](#footnote-1)**. Ārpus Elektronisko iepirkumu sistēmas (turpmāk EIS) e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un noraidīti.
3. Piedāvājumu iesniegšanas datums un laiks – ne vēlāk kā līdz **2023. gada \_\_\_. \_\_\_\_\_\_\_\_\_ plkst. \_\_.\_\_** pēc vietējā laika.
4. **Piedāvājumu atvēršanas datums un laiks – 2023. gada \_\_.\_\_\_\_\_\_\_\_, plkst. \_\_\_.\_\_\_** pēc vietējā laika.
5. Ja no elektroniskās informācijas sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumus, iepirkuma komisija pieņem lēmumu pagarināt piedāvājumu iesniegšanas termiņu un pasūtītājs pircēja profilā publicē informāciju par piedāvājumu iesniegšanas termiņa pagarināšanu, vienlaikus informējot par pieņemto lēmumu visus piegādātājus, kuri ir reģistrējušies kā iepirkuma dokumentācijas saņēmēji, un sagatavo paziņojumu par izmaiņām vai papildu informāciju un iesniedz to publikāciju vadības sistēmā. Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma procedūras pārtraukšanu un pasūtītājs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.
6. **Iepirkuma komisija atver elektroniski iesniegtos piedāvājumus 2023. gada \_\_.\_\_\_\_\_\_\_\_\_\_, plkst. \_\_.\_\_,** izņemot SPSIL 72.panta septītajā daļā minēto gadījumu. SPSIL 72.panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem SPSIL 75.panta otrās daļas 1.punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem SPSIL 75.panta otrās daļas 3.punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
7. **Piedāvājumu atvēršana notiek atklātā sanāksmē. Piedāvājumus atver vienlaikus Valsts reģionālās attīstības aģentūras tīmekļvietnē EIS e-konkursu apakšsistēmā, izmantojot elektroniskajā informācijas sistēmā** **pieejamos rīkus piedāvājumu elektroniskai saņemšanai.** Pēc piedāvājumu atvēršanas pircēja profilā tiek publicēta informācija par pretendentu, piedāvājuma iesniegšanas datumu un laiku un piedāvāto cenu vai izmaksām.
8. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
9. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
10. Piedāvājumu vērtēšanu un lēmumu pieņemšanu komisija veic slēgtā sēdē.

**V. Ieinteresēto piegādātāju sanāksme**

1. Ieinteresēto piegādātāju sanāksme nav paredzēta.
2. Piegādātājam ir tiesības ierosināt, lai tiek rīkota ieinteresēto piegādātāju sanāksme. Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā 5 dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.

**VI. Prasības attiecībā uz piedāvājuma noformējumu un iesniegšanu**

1. **Piedāvājums jāiesniedz elektroniski EIS e-konkursu apakšsistēmā,** ievērojot šādas Pretendenta izvēles iespējas:
	* 1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
		2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
		3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	1. Sagatavojot piedāvājumu, Pretendents ievēro, ka:
		1. Pieteikuma veidlapa, finanšu piedāvājums, citas veidlapas atbilstoši nolikumam jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
		2. Iesniedzot piedāvājumu, Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
		3. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā);
		4. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
		5. Saskaņā ar SPSIL 43.panta astoto daļu, iesniedzot piedāvājumu vai pieteikumu elektroniski, **piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu**.
2. Piedāvājums jāiesniedz latviešu valodā, kvalifikāciju apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.
3. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, SPSIL 47.panta astotās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
4. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
5. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.
6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
7. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai
8. Ja piedāvājums saturēs kādu no šajā punktā minētajiem riskiem, tas netiks izskatīts.

**VII. Prasības piedāvājuma nodrošinājumam un saistību izpildes nodrošinājumam**

1. Prasības piedāvājuma nodrošinājumam: nav paredzēts.
2. Prasības saistību izpildes nodrošinājumam: nav paredzēts.
3. Pretendents apliecina, ka piedāvājuma derīguma termiņš: **45 dienas** no piedāvājumu iesniegšanas termiņa beigām (nolikuma 14. punkts).

**VIII. Prasības pretendentiem un iesniedzamā
 informācija, kas nepieciešama, lai novērtētu pretendentu**

1. Komisija pārbaudīs SPSIL 48. panta otrās daļas 1., 2., 3., 4., 5., 6., 7., 10., 11., 12., 13., 14.punktā (skat. https://likumi.lv/ta/id/288730) noteiktos izslēgšanas iemeslus, kā arī Starptautisko un Latvijas Republikas nacionālo sankciju likuma 11.1 panta pirmā daļa (skat. <https://likumi.lv/doc.php?id=280278>), kas vienlīdz saistoša visiem pretendentiem. SPSIL 48.panta otrās daļas 8. un 9.punktā noteiktie alternatīvie izslēgšanas nosacījumi netiks piemēroti
2. Pretendentu izslēgšanas gadījumi tiks pārbaudīti SPSIL 48. pantā un Starptautisko un Latvijas Republikas nacionālo sankciju likuma 11.1 pantā noteiktajā kārtībā.
3. SPSIL 48.panta otrajā daļā minētie izslēgšanas iemesli attiecas arī uz jebkuru no šādām personām:
	1. uz personālsabiedrības biedru, ja kandidāts vai pretendents ir personālsabiedrība;
	2. uz kandidāta vai pretendenta norādīto personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
	3. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 *euro*;
	4. SPSIL 48.panta otrās daļas 1., 2. un 3. punkts — uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē;
	5. SPSIL 48.panta otrās daļas 1., 2. un 11. punkts — uz kandidāta vai pretendenta patieso labuma guvēju.
4. Uzticamības nodrošināšanas nosacījumus un pārbaudes kārtību nosaka SPSIL 49.pants.
5. Komisija pārbaudīs vai uz pretendentu neattiecas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta nosacījumi.
6. **Piedāvājuma saturs elektroniskā vidē:**
	1. **Pieteikums** dalībai atklātā konkursā atbilstoši Nolikuma 1.pielikumam;
	2. **Kvalifikāciju (atlasi)** apliecinošie dokumenti (atlases dokumenti) un informācija atbilstoši konkursa Nolikuma 41. un 42. punktam;
	3. parakstīts **Tehniskais piedāvājums**. Tehniskais piedāvājums ir pretendenta parakstīta tehniskā specifikācija. Pretendents sagatavo, paraksta tehnisko piedāvājumu un pievieno Valsts reģionālās attīstības aģentūras mājaslapas EIS e-konkursu apakšsistēmā, kā piedāvājuma sastāvdaļu;
	4. parakstīts **Finanšu piedāvājums** saskaņā ar Nolikuma 3.pielikumu, ietverot visas tiešās un netiešās izmaksas. Finanšu piedāvājumā Pretendentam jāietver visi izdevumi un izmaksas, kas saistītas ar Tehniskajā specifikācijā norādīto elektroenerģijas piegādi un balansēšanu, tajā skaitā visi nodokļi, izņemot pievienotās vērtības nodoklis. Pretendentam izmaksās jāiekļauj visi iespējamie riski, kas saistīti ar tirgus cenu svārstībām iepirkuma līguma izpildes laikā. Pasūtītājs nemaksās nekādus Pretendenta papildus izdevumus, kas nebūs iekļauti finanšu piedāvājumā;
	5. Finanšu piedāvājumā visas cenas norāda *euro* (EUR) bez pievienotās vērtības nodokļa (PVN);
	6. **Vienības cena ir fiksēta un nav maināma elektroenerģijas tirdzniecības līguma izpildes laikā, izņemot līgumā noteiktos gadījumus;**
	7. Cena par 1 MWh elektroenerģijas finanšu piedāvājuma veidnēs jāaprēķina un jānorāda ar precizitāti 3 (trīs) cipari aiz komata, bet kopsumma jānorāda ar precizitāti 2 (divi) cipari aiz komata;
	8. Vienības cenaipar 1 MWh elektroenerģijas, kuru piedāvā Pretendents, jābūt fiksētai uz visu Līguma izpildes laiku un tā nevar būt objekts nekādiem vēlākiem pārrēķiniem attiecībā uz cenu paaugstināšanu. Pretendents nav tiesīgs prasīt mēneša maksu par pakalpojumu, maksu par tirdzniecības pakalpojumu u.tml.;
	9. Finanšu piedāvājumu paraksta ar drošu elektronisko parakstu vai EIS sistēmas parakstu.
7. **Pretendentu kvalifikācijas (atlases) prasības un iesniedzamie dokumenti kvalifikācijas novērtēšanai:**

|  |  |  |
| --- | --- | --- |
| Nr. | **Prasības attiecībā uz pretendenta iespējām veikt profesionālo darbību, pretendenta saimnieciskajam un finansiālajam stāvoklim un tehniskajām un profesionālajām spējām noteiktās prasības** | **Iesniedzamā informācija un dokumenti, kas nepieciešami, lai pretendentu novērtētu saskaņā ar minētajām prasībām** |
| 41.1. | Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).   | Informāciju par Latvijā reģistrēta vai pastāvīgi dzīvojoša pretendenta reģistrācijas faktu, Pasūtītājs iegūs publiskās datubāzēs. Ārvalstī reģistrētam vai pastāvīgi dzīvojošam pretendentam jāiesniedz ziņas par to, vai pretendents ir reģistrēts atbilstoši reģistrācijas vai patstāvīgās dzīvesvietas valsts normatīvo aktu prasībām (ja pretendents ir juridiskā persona) un pierādījumus, kas apliecina pretendenta likumiskā pārstāvja (vadītāja, direktora u.c) paraksta tiesības. Ja pieteikumu paraksta pilnvarotā persona – papildus pievieno pilnvaras oriģināla eksemplāru. |
| 41.2. | Pretendents ir reģistrēts elektroenerģijas tirgotāju reģistrā un ir tiesīgs veikt elektroenerģijas tirdzniecību, vai apņemas pasūtītāja noteiktā saprātīgā termiņā, līdz iepirkuma līguma noslēgšanai reģistrēties elektroenerģijas tirgotāju reģistrā. | **Informāciju par pretendenta reģistrācijas faktu** elektroenerģijas tirgotāju reģistrā, pasūtītājs iegūs publiskā datubāzē. **Pretendents norāda reģistrācijas numuru**. Pretendents, kurš uz piedāvājuma iesniegšanas brīdi nav reģistrēts elektroenerģijas tirgotāju reģistrā, iesniedz rakstisku apliecinājumu (oriģinālu), ka tas līdz iepirkuma līguma noslēgšanai, pasūtītāja noteiktā saprātīgā termiņā, reģistrēsies elektroenerģijas tirgotāju reģistrā. |
| 41.3.  | Pretendents ir noslēdzis sistēmas lietošanas līgumu ar sistēmas operatoru, par tirdzniecības darījumu veikšanai nepieciešamās informācijas apmaiņu, vai rakstveidā apņemas noslēgt šādu līgumu, gadījumā, ja iegūs tiesības noslēgt līgumu. | **Apliecinājums**, ka pretendentam ir spēkā esošs sistēmas lietošanas līgums par tirdzniecības darījumu veikšanai nepieciešamās informācijas apmaiņu, ar sistēmas operatoru un informācija par līgumu, vai iesniedz apliecinājumu, ka uzvaras gadījumā pretendents apņemas noslēgt šādu līgumu. |
| 41.4.  | Pretendents ir noslēdzis balansēšanas līgumu ar pārvades sistēmas operatoru, vai rakstveidā apņemas noslēgt šādu līgumu, gadījumā, ja iegūs tiesības noslēgt līgumu. | **Apliecinājums**, ka pretendentam ir noslēgts balansēšanas līgums ar pārvades sistēmas operatoru un informācija par līgumu, vai iesniedz apliecinājumu, ka uzvaras gadījumā pretendents apņemas noslēgt šādu līgumu. |

1. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
2. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt fiksētam, kādas juridiskās personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.
3. Ja piedāvājumu iesniedz piegādātāju apvienība, prasības attiecībā uz tehniskajā un profesionālajam spējām var apliecināt viens no piegādātāju apvienības dalībniekiem, vai abi dalībnieki kopā. Ja piedāvājumu iesniedz piegādātāju apvienība, piedāvājumam ir jāpievieno sadarbības līgums, vienošanās vai līdzvērtīgs dokuments. Dokumentā ir jābūt fiksētam, kādas juridiskās personas ir apvienojušās piegādātāju apvienībā, kura persona ir tiesīga iesniegt piedāvājumu un pārstāvēt apvienību, katra piegādātāju apvienības dalībnieka veicamo darbu apjoms, atbildība un citi nosacījumi.
4. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei..

**IX. Eiropas vienotais iepirkuma procedūras dokuments**

1. Pretendents var izvēlēties iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām atlases prasībām. Ja Pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo pakalpojumu vērtība ir vismaz 10 000 *euro*. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.
2. Eiropas vienotā iepirkuma procedūras dokumenta veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums) pieejama tīmekļvietnē <http://espd.eis.gov.lv/>.
3. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
4. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
5. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

**X. Apakšuzņēmēji**

1. Pretendents savā piedāvājumā norāda visus paredzamos apakšuzņēmējus, kuru sniedzamo pakalpojumu vērtība pārsniedz 10 000 *euro* un katram šādam apakšuzņēmējam izpildei nododamo līguma daļu. Par apakšuzņēmējiem uzskata arī apakšuzņēmēju apakšuzņēmējus. **Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.**
2. Iepirkuma procedūrā izraudzītais pretendents (iepirkuma līguma puse) nav tiesīgs bez saskaņošanas ar pasūtītāju veikt piedāvājumā norādītā apakšuzņēmēja nomaiņu un iesaistīt papildu apakšuzņēmējus iepirkuma līguma izpildē.
3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
	1. piedāvātais apakšuzņēmējs neatbilst iepirkuma procedūras dokumentos noteiktajām apakšuzņēmējiem izvirzītajām prasībām;
	2. tiek nomainīts apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst šā likuma [48.](https://likumi.lv/ta/id/288730#p48) panta otrajā daļā minētajiem pretendentu izslēgšanas iemesliem;
	3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst SPSIL [48.](https://likumi.lv/ta/id/288730#p48) panta otrajā daļā minētajiem pretendentu izslēgšanas iemesliem;
	4. apakšuzņēmēja maiņas rezultātā tiktu veikti tādi grozījumi pretendenta piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
5. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
6. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz pakalpojuma sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.

**XI. Piedāvājumu izvērtēšanas kritēriji un lēmuma pieņemšanas kārtība**

1. Iepirkuma komisija izvēlēsies normatīvo aktu un šī Nolikuma prasībām atbilstošu saimnieciski visizdevīgāko piedāvājumu, kuru noteiks ņemot vērā tikai cenu. **Par saimnieciski visizdevīgāko atzīs piedāvājumu ar viszemāko cenu.**
2. Pretendents nav tiesīgs iesniegt piedāvājumu variantus.
3. Iepirkuma komisija vērtē pretendentus un to iesniegtos piedāvājumus saskaņā ar SPSIL, iepirkuma dokumentiem, kā arī citiem normatīvajiem aktiem.
4. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
5. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
6. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram pasūtītājs izvēlēsies piedāvājumu, būs tas, kurš atbilstoši pārvades operatora izsniegtajam izcelsmes apliecinājumam pierāda lielāku elektroenerģijas iegādes apjomu no atjaunojamiem enerģijas avotiem un/vai augstas efektivitātes koģenerācijas.
7. Iepirkuma komisija:
	1. Pārbaudīs piedāvājumu atbilstoši Nolikumā norādītajām prasībām;
	2. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības;
	3. Pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju. Pārbaudīs aritmētiskās kļūdas;
	4. Noteiks Nolikuma prasībām atbilstošu piedāvājumu un veiks pārbaudi par SPSIL 48. panta otrās daļas 1., 2., 3., 4., 5., 6., 7., 10., 11., 12., 13., 14.punktā un Starptautisko un Latvijas Republikas nacionālo sankciju likuma 11.1 panta pirmajā daļā noteiktos izslēgšanas iemeslus un Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k panta izslēdzošo nosacījumu neesamību attiecībā uz pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
	5. Pieņems lēmumu par uzvarētāju.
8. Piecu darbdienu laikā pēc lēmuma pieņemšanas visi pretendenti tiks informēti par komisijas pieņemto lēmumu.
9. Piedāvājumi, kas iesniegti pēc uzaicinājumā norādītā termiņa, netiks vērtēti.

**XII. Citi noteikumi**

1. Iepirkuma Komisija darbojas saskaņā ar SPSIL un šā Nolikuma prasībām. Savus lēmumus komisija pieņem sēžu laikā.
2. Iepirkuma komisija nodrošina iepirkuma procedūras dokumentu izstrādāšanu, protokolē iepirkuma procesa gaitu un ir atbildīga par iepirkuma procesu.
3. Iepirkuma komisijas priekšsēdētājs organizē un vada komisijas darbu, nosaka komisijas sēžu vietu, laiku un kārtību, sasauc un vada komisijas sēdes, kā arī nodrošina apliecinājumu parakstīšanu.
4. Informācijas apmaiņa starp pasūtītāju un piegādātājiem notiek pa pastu vai elektroniski (saskaņā ar SPSIL 43. panta trešās, ceturtās, sestās un astotās daļas nosacījumiem) atkarībā no pasūtītāja izvēles.
5. Paziņojot par iepirkuma līguma slēgšanu un informējot kandidātus un pretendentus, pasūtītājs nav tiesīgs atklāt informāciju, kuru tam kā komercnoslēpumu vai konfidenciālu informāciju nodevuši citi kandidāti un pretendenti.
6. Ja piegādātājs vai kandidāts ir laikus pieprasījis papildu informāciju par iepirkuma procedūras dokumentos iekļautajām prasībām, Iepirkuma komisija to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām.
7. Papildu informāciju Iepirkuma komisija nosūta piegādātājam vai kandidātam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.
8. **Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu.** Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
9. Pretendents nodrošina, lai piedāvājums tiktu noformēts atbilstoši Nolikuma prasībām. Katrs pretendents, iesniedzot pieteikumu, apņemas ievērot visus Nolikumā minētos nosacījumus.
10. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

Pielikumā:

1. Pieteikums dalībai atklātā konkursā;
2. Tehniskā specifikācija;
3. Finanšu piedāvājuma forma;
4. Līguma projekts.

**1.pielikums**atklāta konkursa Nolikumam

## „Elektroenerģijas iegāde”identifikācijas numurs DŪ 2023/22

**Pieteikums dalībai ATKLĀTĀ KONKURSĀ**

Daugavpilī

Komersants

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļu maksātāja (PVN) reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkursa kontaktpersonas amats, vārds, uzvārds, tālr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 tās \_\_\_\_\_\_\_\_ \_\_\_\_\_\_\_\_\_\_\_ (vārds, uzvārds) personā, ar šī pieteikuma iesniegšanu:

1. Piesakās piedalīties atklātā konkursā **„Elektroenerģijas iegāde”, identifikācijas numurs DŪ 2023/22** ,piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. *<Komersanta nosaukums>* apliecina, ka:
	1. visa sniegtā informācija ir pilnīga un patiesa;
	2. pretendents nekādā veidā nav ieinteresēts nevienā citā piedāvājumā, kas iesniegts šajā konkursā;
	3. nav tādu apstākļu, kuri liegtu tiesības piedalīties konkursā un izpildīt Nolikumā norādītās prasības;
	4. piedāvājuma spēkā esamība līdz attiecīgā līguma noslēgšanai, bet ne ilgāk kā līdz *<norādīt piedāvājuma derīguma termiņu saskaņā ar nolikuma prasībām>*.
3. Norāda, ka uzņēmums atbilst \_\_\_\_\_\_\_\_\_\_\_\_\_\_\_\_ (n*orāda vai uzņēmums atbilst mazajam, vai vidējam*) uzņēmuma statusam. Iesaistītā apakšuzņēmēja uzņēmums (ja tāds ir) atbilst \_\_\_\_\_\_\_\_\_\_\_\_\_\_ (*norāda vai uzņēmums atbilst mazajam vai vidējam*) uzņēmuma statusam[[2]](#footnote-2).

|  |  |
| --- | --- |
| **Vārds, Uzvārds,**  |  |
| **Amats, Paraksts** |  |

**2.pielikums**atklāta konkursa Nolikumam

## „ Elektroenerģijas iegāde”identifikācijas numurs DŪ 2023/22

**TEHNISKĀ SPECIFIKĀCIJA**

1. Nosacījumi un prasības.
	1. Elektroenerģijas patēriņa provizoriskais apjoms (viena gada laikā)\* – 5900 MWh (atkarībā no Pasūtītāja vajadzībām, norādītais elektroenerģijas apjoms var palielināties vai samazināties).
	2. Maksimālais mēneša elektroenerģijas patēriņa apjoms – 530 MWh\*.
	3. Elektroenerģijas pārdošanas plānotais pakalpojuma sniegšanas periods – no 01.08.2023.g. līdz 31.07.2024.g.\*\*
	4. Pretendentam jānorāda elektroenerģijas 1 MWh cena EUR bez PVN vienai laika (T1) zonai un trīs laika zonām (T3).
	5. Pretendentam jāatbilst Elektroenerģijas tirgus likuma noteiktajām prasībām.
	6. Elektroenerģijas tirgotājam elektroenerģijas tirdzniecības līgumā noteiktajā kārtībā atsevišķiem Pasūtītāja objektiem elektroenerģijas pārdošanu jāpārtrauc vai elektroenerģiju jāpārdod jauniem Pasūtītāja objektiem nepiemērojot par to papildus izmaksas.

1. Sabiedrības ar ierobežotu atbildību “Daugavpils ūdens” elektroenerģijas iepirkuma prognoze 12 mēnešiem.

|  |  |
| --- | --- |
|   | Provizoriskais patēriņš 12 mēnešiem\* |
|  | % | MWh |
| Viena laika zona (T1) | 39 | 2301 |
| Dienas zona (T3) | 21 | 1239 |
| Nakts zona (T3) | 31 | 1829 |
| Maksimumstundu zona (T3) | 9 | 531 |
| Kopā: | 100 | 5900 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Pasūtītājs negarantē norādīto elektroenerģijas patēriņu, kurš var mainīties atkarībā no Pasūtītāja vajadzībām.

\*\* Plānotais periods, kas var mainīties objektīvu iemeslu dēļ, bet pārdošanas izpildes kopējais periods nepārsniegs 12 mēneši.

**3.pielikums**atklāta konkursa Nolikumam

## „ Elektroenerģijas iegāde”identifikācijas numurs DŪ 2023/22

**FINANŠU PIEDĀVĀJUMA VEIDNE**

Finanšu piedāvājumā norādītās cenas Pasūtītājs izmanto piedāvājumu izvēlei līguma noslēgšanai, prognozējamais patēriņš nav saistošs pusēm.

Norādītās cenas par elektroenerģijas 1 MWh ir fiksētas un Piegādātājs tās nedrīkst mainīt visā līguma darbības laikā.

Elektroenerģijas tirgotājam jāsniedz balansēšanas pakalpojums un elektroenerģijas cenā jāiekļauj balansēšanas pakalpojuma cena.

|  |  |  |  |  |
| --- | --- | --- | --- | --- |
| Nr.p/k |  | Prognozējamais patēriņš **[[3]](#footnote-3)** | Elektroenerģijas cena**[[4]](#footnote-4)** par 1 MWh, EUR | KOPĀ |
|  |  | % | MWh |  |  |
| 1. | Viena laika zona (T1) | 39 | 2301 |  |  |
| 2. | Dienas zona (T3) | 21 | 1239 |  |  |
| 3. | Nakts zona (T3) | 31 | 1829 |  |  |
| 4. | Maksimumstundu zona (T3) | 9 | 531 |  |  |
|  | **Kopā:** | **100** | **5900** |  |  |
| **KOPĀ EUR bez PVN:[[5]](#footnote-5)** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

**4.pielikums**atklāta konkursa Nolikumam

## „Elektroenerģijas iegāde”identifikācijas numurs DŪ 2023/22

Līguma projekts

**ELEKTROENERĢIJAS TIRDZNIECĪBAS LĪGUMS**

Lietotāja Nr.\_\_\_\_\_\_\_\_\_\_\_ Tirgotāja Nr.\_\_\_\_\_\_\_\_\_\_\_

Sabiedrība ar ierobežotu atbildību “Daugavpils ūdens”, reģistrācijas Nr.41503002432, adrese Ūdensvada iela 3, Daugavpils, Latvija, valdes locekles Jeļenas Lapinskas personā, kura rīkojas uz statūtu pamata (turpmāk – LIETOTĀJS), no vienas puses,

un

*<komersanta firma, reģistrācijas numurs, adrese>*, *<pārstāvja amats, vārds, uzvārds>* personā, kas rīkojas uz *<pārstāvību apliecinošs dokuments>* pamata (turpmāk – TIRGOTĀJS), no otras puses, turpmāk šā līguma tekstā kopā saukti par Pusēm un katrs atsevišķi par Pusi,

pamatojoties uz iepirkuma procedūras “**Elektroenerģijas iegāde”,** identifikācijas numurs DŪ 2023/22, rezultātiem, (turpmāk - iepirkuma procedūra), noslēdz šo līgumu (turpmāk – Līgums) par sekojošo:

**1. Līguma priekšmets**

1.1. TIRGOTĀJS pārdod un veic tiesību aktos noteiktās darbības elektroenerģijas balansēšanas pakalpojuma nodrošināšanai un LIETOTĀJS pērk elektroenerģiju, ar nosacījumiem un par cenu, kas noteikta Līguma 3.1.punktā, pamatojoties uz iepirkuma procedūras ietvaros iesniegto TIRGOTĀJA finanšu piedāvājumu. TIRGOTĀJS pārdod elektroenerģiju visiem Lietotāja objektiem, pamatojoties uz informāciju, kuru sadales sistēmas operators AS “Sadales tīkls”, reģistrācijas Nr.40003857687, juridiskā adrese Šmerļa iela 1, Rīga (turpmāk – SSO), sniedz TIRGOTĀJAM par SSO uzskaitē esošiem objektiem. Informācija par objektiem analizējama ik mēnesi pirms kārtēja rēķina iesniegšanas Lietotājam.

1.2. TIRGOTĀJS normatīvajos aktos noteiktajā kārtībā atbildīgs par to, lai tā pārdotās elektroenerģijas daudzums katrā tirdzniecības intervālā atbilstu sistēmā nodotās elektroenerģijas daudzumam un nopirktās elektroenerģijas daudzums atbilstu no sistēmas saņemtās elektroenerģijas daudzumam.

1.3. Iepirkuma priekšmets neietver elektroenerģijas pārvadi un sadali. Par sistēmas pakalpojumu Lietotājs norēķinās atsevišķi slēdzot sistēmas pakalpojumu līgumu ar sistēmas operatoru.

**2. Līguma termiņš un izpildes kārtība**

2.1. Līgums stājas spēkā **\_\_.\_\_.\_\_\_\_\_\_.** un tā darbības termiņš ir līdz saistību pilnīgai izpildi, ievērojot 2.3. punkta noteikumu.

2.2. TIRGOTĀJS atbilstoši Līguma 1.1.punktam elektroenerģijas tirdzniecību nodrošina laika periodā no \_\_.\_\_\_.\_\_\_\_\_. līdz \_\_.\_\_.\_\_\_\_\_.

2.3. Lai Līgums būtu spēkā un LIETOTĀJS saņemtu nepārtrauktu elektroenerģijas piegādi, ir nepieciešams spēkā esošs sistēmas pakalpojumu līgums starp LIETOTĀJU un elektroenerģijas sistēmas operatoru, kura tīklam ir pieslēgtas LIETOTĀJA elektroietaises, un pa kuru tiek piegādāta TIRGOTĀJA saražotā elektroenerģija.

2.4. Līgums izbeidzas, beidzoties Līguma termiņam vai Līgumā noteiktajos gadījumos pirms Līgumā noteiktā termiņa.

**3. Elektroenerģijas cena un norēķinu kārtība**

3.1. Elektroenerģijas cena, par kādu TIRGOTĀJS pārdod LIETOTĀJAM elektroenerģiju tiek noteikta:

-) <…> EUR/MWh viena laika zona (T1);

-) <…> EUR/MWh dienas zona (T3);

-) <…> EUR/MWh naksts zona (T3);

-) <…> EUR/MWh maksimumstundu zona (T3).

3.2. Elektroenerģijas pārdošanas cenā ietilpst visas ar elektroenerģijas pārdošanu saistītās tiešās un netiešās izmaksas, balansēšanas pakalpojuma sniegšana, visi Latvijas Republikas tiesību aktos noteiktie nodokļi un nodevas, izņemot pievienotās vērtības nodokli un šīs izmaksas netiek atsevišķi izdalītas.

3.3. Elektroenerģijas cena paliek nemainīga visā Līguma darbības laikā. Ja TIRGOTĀJS var piedāvāt zemāku cenu vai Latvijas Republikas tirgū tiek pārdota elektroenerģija ar zemāku cenu, PUSES var vienoties par atbilstošu elektroenerģijas cenas samazināšanu

3.4. Elektroenerģijas pārdošanas cena neietver obligāto iepirkumu komponentes un sistēmas pakalpojumus, kurus Lietotājs apmaksā saskaņā ar elektroenerģijas sistēmas operatoru noslēgtā sistēmas pakalpojumu līguma noteikumiem.

3.5. Norēķini par elektroenerģiju notiek reizi mēnesī par LIETOTĀJA faktiski patērēto elektroenerģijas apjomu. LIETOTĀJAM pārdotās un viņa izlietotās elektroenerģijas apjoma uzskaiti veic SSO tiesību aktos noteiktajā kārtībā. SSO nodrošina TIRGOTĀJAM informāciju par LIETOTĀJA mēneša un faktiskajiem ikstundas datiem līdz nākamā mēneša 10.datumam. SSO iesniegtā informācija ir pamats Lietotājam pārdotās elektroenerģijas aprēķinam un rēķina sastādīšanai. LIETOTĀJS piekrīt tā patēriņa datu apmaiņai starp TIRGOATĀJU un SSO. Gadījumā, ja SSO vēlāk iesniedzis informāciju, kas ir pamats pārdotās elektroenerģijas aprēķina koriģēšanai, TIRGOTĀJS veic LIETOTĀJAM pārdotās elektroenerģijas apjoma korekciju nākamā norēķinu perioda rēķinā.

3.6. Līdz kārtējā mēneša 15.datumam TIRGOTĀJS iesniedz LIETOTĀJAM rēķinu par iepriekšējā mēnesī patērēto elektroenerģiju saskaņā ar SSO iesniegto informāciju par faktiski patērēto elektroenerģijas daudzumu. TIRGOTĀJS rēķinu LIETOTĀJAM nosūta elektroniski uz LIETOTĀJA e-pasta adresēm <…………> un <…………>, un tas tiks uzskatīts par saņemtu nākamajā darba dienā pēc tā nosūtīšanas uz šajā Līguma punktā norādīto adresi.

3.7. Tirgotāja atsūtītajiem rēķiniem jāsatur šādi dati:

3.7.1. skaitītāja Nr.,

3.7.2. Lietotāja objekta adrese,

3.7.3. laika zonas, pieslēguma veids

3.7.4. skaitītāja radījums no – līdz,

3.7.5. maksa par elektroenerģiju saskaņā ar Līguma 3.1.punktu

3.7.6. periods no – līdz,

3.7.7. apjoms un mērvienība,

3.7.8. cena par 1 mērvienību, summa,

3.8. LIETOTĀJS samaksā rēķinu 10 (desmit) darbadienu laikā pēc tā saņemšanas. Rēķina apmaksas datums ir naudas ieskaitīšanas diena TIRGOTĀJA bankas kontā. Ja termiņš iekrīt brīvdienā, tad pēdējā samaksas diena ir nākamā darba diena. Ja Lietotājam ir parāds par patērēto elektroenerģiju, tā kārtējo maksājumu summu ieskaita kā parāda (arī līgumsoda par kavēto maksājumu) atmaksu.

3.9. Ja TIRGOTĀJS līdz kārtējā mēneša 15.datumam nav saņēmis paziņojumu no LIETOTĀJA par rēķina nesaņemšanu, tiek uzskatīts, ka LIETOTĀJS savlaicīgi saņēmis rēķinu un viņam nav pretenziju pret rēķinā norādītajiem datiem.

**4. Tirgotāja tiesības un pienākumi**

4.1. TIRGOTĀJA pienākumi:

4.1.1. pārdot elektroenerģiju par Līguma 3.1.punktānoteikto elektroenerģijas cenu, nodrošināt balansēšanas pakalpojuma sniegšanu;

4.1.2. izrakstīt un nosūtīt Lietotājam rēķinu par patērēto elektroenerģiju;

4.1.3. 10 (desmit) dienu laikā rakstveidā informēt Lietotāju par sava uzņēmuma juridiskā statusa, nosaukuma, adreses, u.c. rekvizītu maiņu. Šāds rakstisks paziņojums kļūst par Līguma neatņemamu sastāvdaļu.

4.2. Tirgotāja tiesības:

4.2.1. pieprasīt no Lietotāja avansa maksājumu viena mēneša vidējā maksājuma apmērā, ja Lietotājs ir atkārtoti kavējis maksājumus;

4.2.2. ja Tirgotājs savlaicīgi nesaņem informāciju no SSO par patērētās elektroenerģijas daudzumu, tam ir tiesības izrakstīt rēķinu Lietotājam pēc iepriekšējā mēneša patēriņa;

4.2.3. vienpusēji izbeigt šo Līgumu, 10 (desmit) dienas iepriekš par to rakstiski brīdinot LIETOTĀJU, ja nav apmaksāti rēķini par iepriekšējiem 2 (diviem) mēnešiem un šāda saistību neizpilde turpinās 30 (trīsdesmit) dienas pēc tam, kad TIRGOTĀJS par to ir rakstiski brīdinājis LIETOTĀJU;

4.2.4. izbeigt šo Līgumu, ja nav spēkā vai spēku zaudējis Lietotāja noslēgtais sistēmas pakalpojumu līgums.

**5. Lietotāja tiesības un pienākumi**

5.1. Lietotāja pienākumi:

5.1.1. apmaksāt patērēto elektroenerģiju 10 darba dienu laikā pēc rēķina saņemšanas, kas tiek izrakstīts saskaņā ar Līguma 3.7. punkta nosacījumiem;

5.1.2. informēt Tirgotāju, ja no Tirgotāja nav savlaicīgi (līdz mēneša 15. datumam) saņemts rēķins par iepriekšējā mēnesī patērēto elektroenerģiju;

5.1.3. noslēgt sistēmas pakalpojumu līgumu ar elektroenerģijas sistēmas operatoru un veikt atbilstošu sistēmas pakalpojumu un papildpakalpojumu un vietējo neatkarīgo ražotāju atbalsta komponentes (obligātās iepirkuma komponentes) apmaksu atbilstoši Latvijas Republikas normatīvajiem aktiem.

5.1.4. 10 (desmit) dienu laikā rakstveidā informēt Tirgotāju par sava uzņēmuma juridiskā statusa, nosaukuma, adreses, u.c. rekvizītu maiņu, kā arī par īpašumā vai lietošanā esošo objektu, kuriem tiek piegādāta elektroenerģija, īpašuma vai lietošanas tiesību maiņu. Šāds rakstisks paziņojums kļūst par Līguma neatņemamu sastāvdaļu.

5.1.5. organizēt savu elektroietaišu kvalificētu apkalpošanu un nodrošināt to tehnisko stāvokli atbilstoši elektroietaišu tehniskās ekspluatācijas un elektrodrošības noteikumu prasībām.

5.1.6. stingri ievērot Latvijas Republikas normatīvajos aktos noteiktās prasības attiecībā uz mēraparātu verificēšanu un atbilstības novērtēšanu, kā arī mēraparātu plombu uzstādīšanu un saglabāšanu.

5.2. Lietotāja tiesības:

 5.2.1. normatīvajos aktos noteiktajā kārtībā šī Līguma ietvaros saņemt balansēšanas pakalpojumu;

5.2.2. nepieciešamības gadījumā pārtraukt elektroenerģijas pārdošanu noteiktam objektam vai pieslēgt jaunu objektu;

5.2.3. vienpusēji atkāpties no Līguma, par to rakstiski paziņojot TIRGOTĀJAM vismaz 15 (piecpadsmit) dienas iepriekš. Lietotājs šajā gadījumā apmaksā Tirgotāja izrakstītos rēķinus par saņemto elektroenerģiju atbilstoši Līguma nosacījumiem. TIRGOTĀJS nav tiesīgs prasīt maksu vai līgumsodu par līguma pirmstermiņa izbeigšanu;

5.2.4. vienpusēji atkāpties no Līguma, ja līgumu nav iespējams izpildīt tādēļ, ka Līguma izpildes laikā ir TIRGOTĀJAM piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**6. Atbildība un sankcijas**

6.1. Pušu atbildība tiek regulēta saskaņā ar spēkā esošajiem Latvijas Republikas normatīvajiem aktiem, Elektroenerģijas tirgus likumu, Elektroenerģijas tirdzniecības un lietošanas noteikumiem un citiem saistošajiem normatīvajiem aktiem, kas ir spēkā Līguma izpildes laikā.

6.2. Puses savstarpēji ir atbildīgas par otrai PUSEI nodarītajiem zaudējumiem, ja tie radušies vienas Puses vai tā darbinieku, kā arī šīs puses līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

6.3. Maksājuma kavējuma gadījumā TIRGOTĀJS ir tiesīgs prasīt nokavējuma procentus 0,02% (nulle komats nulle divi procenti) apmērā no kavētā maksājuma summas par katru nokavēto maksājuma dienu.

6.4. Tirgotājs nav atbildīgs Lietotājam par to, ka tam nav iespējams pārdot elektroenerģiju sakarā ar to, ka Lietotājam nav spēkā esoša sistēmas pakalpojumu līguma vai elektroenerģijas sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ.

**7. Nepārvarama vara**

7.1. puses tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar pUŠU tiesības un ietekmē uzņemtās saistības, pieņemšana un stāšanās spēkā.

7.2. pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai pusei. Ziņojumā jānorāda, kādā termiņā pēc viņas uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kura satur ārkārtējo apstākļu darbības apstiprinājumu un to raksturojumu.

**8. Konfidencialitāte**

puses apņemas neizpaust un neizplatīt trešajām personām bez otras puses piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie normatīvie akti.

**9. Citi noteikumi**

9.1. puses vienojas, ka tiem ir saistoši Latvijas Republikas normatīvajos aktos - Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā u.c. paredzētie noteikumi atbilstoši redakcijai, kas ir spēkā attiecīgās darbības veikšanas brīdī.

9.2. Citus, šajā Līgumā neregulētus jautājumus puses risina sarunu ceļā saskaņā ar Latvijas Republikas normatīvajiem aktiem.

9.3. Visi Līguma grozījumi un papildinājumi ir sastādāmi pusēm rakstiski vienojoties, tie stājas spēkā pēc to abpusējas parakstīšanas un tie pievienojami Līgumam kā pielikumi un kļūst par tā neatņemamu sastāvdaļu.

 9.4. Par līguma izpildi ir atbildīgas šādas pušu kontaktpersonas:

 9.4.1. no Lietotāja puses – \_\_\_\_\_\_\_\_, tālr. \_\_\_\_\_\_\_\_\_;

 9.4.2. no TIRGOTĀJA puses – \_\_\_\_\_\_\_\_\_, tālr. \_\_\_\_\_\_\_\_\_.

Par pārstāvja maiņu Puses informē viena otru rakstveidā.

9.5. Līguma izpildes ietvaros saņemtos fiziskos datu Puses apņemas apstrādāt tikai Līguma izpildes nodrošināšanai. Fizisko personu datu apstrāde notiek saskaņā ar spēkā esošiem un saistošiem normatīvajiem aktiem Latvijas Republikā.

9.6. Ar Līguma parakstīšanas brīdi PUŠU pārstāvji apliecina, ka viņiem ir visas tiesības uzņemties Līgumā noteiktās saistības un pienākumus, kā arī vienojas pildīt visus Līgumā paredzētos nosacījumus.

9.7. Līgumu prioritātes secībā veido šādi dokumenti, kuri ir daļa no Līguma:

9.7.1. šīs līgums;

9.7.2. Iepirkuma procedūras tehniskā specifikācija;

9.7.3. Pielikumi:

 - Iepirkuma procedūras laikā Tirgotāja sniegtā precizējošā informācija;

 - Iepirkuma procedūras laikā Lietotāja sniegtā precizējošā informācija;

9.7.4. Tirgotāja piedāvājums;

9.7.5. Tirgotāja pārstāvja pilnvaras apliecinošā dokumenta kopija.

Pielikumi ir prioritāri tikai attiecībā uz dokumentu, ko tie groza.[[6]](#footnote-6)

9.8. Līgums sagatavots 2 (divos) eksemplāros, katrs uz \_\_\_\_ lapām ar vienādu juridisku spēku, no kuriem viens glabājas pie Tirgotāja, otrs pie Lietotāja. VAI Līgums ir sagatavots kā elektronisks dokuments. Par Līguma parakstīšanas datumu uzskatāms datums, kad pēdējā no PUSĒM pievienojusi tam drošu elektronisko parakstu un atbilstošu laika zīmogu. Katra no PUSĒM nodrošina atbilstošu elektroniski parakstīta dokumenta glabāšanu.

**10. Pušu rekvizīti un paraksti**

|  |  |
| --- | --- |
| **LIETOTĀJS:****Sabiedrība ar ierobežotu atbildību****“Daugavpils ūdens”**Ūdensvada iela 3, Daugavpils, LatvijaPasta indekss: LV-5401Reģ.Nr.41503002432PVN kods: LV41503002432Banka: *<banka>*Bankas kods: *<bankas kods>*Konts: *<konta numurs>*Tālr.e-pasta adrese: **Lietotāja vārdā:****Sabiedrības ar ierobežotu atbildību** **“Daugavpils ūdens”**valdes locekle Jeļena Lapinska\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts, parakstīšanas vieta un datums | **TIRGOTĀJS:***<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>*Tālr.e-pasta adrese: **Tirgotāja vārdā:*****<komersanta firma>****<pārstāvja amats, vārds, uzvārds>*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts, parakstīšanas vieta un datums |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. Jānorāda vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam – MVU – statusam. Sīkāk – <https://www.iub.gov.lv/lv/skaidrojums-mazaie-un-videjie-uznemumi> [↑](#footnote-ref-2)
3. Aprēķinātais prognozējamais patēriņš ir paredzēts vienīgi iesniegto pretendentu piedāvājumu salīdzināšanai, nav uzskatāms par paredzamo un nav saistošs iepirkuma līguma slēdzējiem [↑](#footnote-ref-3)
4. Elektroenerģijas cena par 1 MWh ir saistoša iepirkuma līguma slēdzējiem [↑](#footnote-ref-4)
5. Aprēķinātā kopsumma ir paredzēta vienīgi iesniegto pretendentu piedāvājumu salīdzināšanai, nav uzskatāma par paredzamo līgumcenu un nav saistoša iepirkuma līguma slēdzējiem [↑](#footnote-ref-5)
6. Līgumā ietilpstošo dokumentu saraksts var mainīties atkarībā no situācijas [↑](#footnote-ref-6)